HU
2023.9.29.
4.
Az Európai Unió Hivatalos Lapja
C 344/237
Az előállítás módja
Módosult az előállítás szakaszait bemutató ábra, hogy összhangban legyen az alább ismertetett módosításokkal.
Fajtaszelekciós eljárást vezettek be.
A direktvetésről szóló részt törölték, mert azt már nem végzik.
Megemlítik az oltás gyakorlatát, mivel ez utóbbi most már megengedett.
Törölték azt a jogszabályban előírt mondatot, amely arra hívja fel a figyelmet, hogy a növényvédelmi termékeknél be kell tartani a kezelési időket.
A termékleírás kiegészült azzal, hogy január 1-je és április 30. között minden parcellán el kell végezni a nitrogénma­ radványok vizsgálatát, valamint azzal, hogy a nitrogéntartalmú műtrágyák és maradványok felső határértéke hektáronként 150 egység.
A szöveg kiegészült továbbá a használt mezőgazdasági talajtakaró fóliák újrafeldolgozására vonatkozó kötelezettséggel is.
A szöveg a növénykultúrák öntözéséről szóló új rovattal egészült ki.
Ez utóbbi igazolásához a gazdálkodónak döntéstámogató eszközöket kell használnia.
A naptár szerint meghatározott betakarítási időszak helyébe érettségi kritériumok léptek.
A termékleírásból törölték a terméshozam fogalmát.
Kiegészültek a sárgadinnye átvételkor történő minőség-ellenőrzésére, válogatására és méret szerinti osztályozására vonatkozó kritériumok.
A sárgadinnye csomagolásáról és tárolásáról szóló rész azzal módosult, hogy a tálcákon lévő dinnyék minimális számát 9-re csökkentették.
A szöveg kiegészült azzal, hogy a betakarítás és az elszállítás között legfeljebb két nap telhet el.
Pontosításra került a kötelezően a földrajzi területen végzendő csomagolás indokolása.
A módosítás nem érinti az egységes dokumentumot.
5.
Kapcsolat a földrajzi területtel
A szövegbe bekerült egy mondat, amely kifejti, hogy a földrajzi területtel való kapcsolat a termék meghatározott minőségén és hírnevén alapul.
A sárgadinnye tömegét a termék leírásáról szóló résszel összhangban módosították.
A módosítás az egységes dokumentumot is érinti.
6.
Az ellenőrző szervre vonatkozó adatok
Ezt a részt a termékleírások megszövegezésének harmonizálására irányuló, nemzeti szinten hatályos előírásoknak megfelelően módosították, hogy csak az illetékes nemzeti hatóságok (az INAO és a DGCCRF) neve és kapcsolattartási adatai szerepeljenek benne.
A tanúsító szerv neve és kapcsolattartási adatai az INAO-nál érhetők el.
A módosítás az egységes dokumentumot is érinti.
7.
Címkézés
A „Címkézés” rovatot a termékleírások megszövegezésének harmonizálására irányuló, nemzeti szinten hatályos előírásoknak megfelelően módosították, törölték a jelenlegi bekezdést, és annak helyébe a jogszabályban előírt kötelező elemeket megjelölő mondat lépett.
Megváltozott a csoportosulás logója.
A módosítás az egységes dokumentumot is érinti.